งานสงกรานต์ถนนข้าวสาร เขตพระนคร Khao San World Water Festival UNESCO 2024 จัดโดยสมาคมผู้ประกอบธุรกิจถนนข้าวสาร ระหว่างวันที่ 12 - 15 เมษายน 2567 เน้นกิจกรรมการเปิดพื้นที่ให้ประชาชนและนักท่องเที่ยวได้เล่นน้ำอย่างปลอดภัยสูงสุด งานสงกรานต์ถนนสีลม จัดโดยผู้ประกอบธุรกิจย่านสีลม ร่วมกับสำนักงานเขตบางรัก และกระทรวงวัฒนธรรม ระหว่างวันที่ 13 - 14 เมษายน 2567 ตั้งเเต่เวลา 15.00 - 20.00 น. กิจกรรมประกอบด้วย การจัดขบวนสรงน้ำพระพุทธรูปและรูปขบวนด้านศิลปวัฒนธรรม โดยใช้รถบรรทุก 6 - 10 ล้อ จำนวน 4 คัน ในวันที่ 13 เมษายน 2567 ตั้งแต่เวลา 15.00 - 16.00 น. การจัดกิจกรรมบนเวทีบนถนนสีลมบริเวณหน้าธนาคารกรุงเทพ จำกัด (มหาชน) การประกวดนางงาม LGBT การแสดงด้านศิลปวัฒนธรรม ในวันที่ 13 เมษายน 2567 ตั้งเเต่เวลา 15.00 - 20.00 น. การจัดกิจกรรมบนเวทีด้านศิลปวัฒนธรรมไทย การแสดงดนตรีร่วมสมัย การแสดงโชว์จากศิลปินที่มีชื่อเสียง ในวันที่ 14 เมษายน 2567 ตั้งเเต่เวลา 15.00 - 20.00 น. กิจกรรมรดน้ำขอพรผู้สูงอายุ 120 คน และร่วมรับประทานอาหารกับผู้สูงอายุ งาน Songkran Delight สงกรานต์สาดมิตร ชวนคนสนิทมาสาดความสนุก จัดโดยสามย่านมิตรทาวน์ ร่วมกับ สสส. (สำนักงานกองทุนสนับสนุนการสร้างเสริมสุขภาพ) ระหว่างวันที่ 13 - 15 เมษายน 2567 ณ ลานหน้าศูนย์การค้าสามย่านมิตรทาวน์ เขตปทุมวัน กิจกรรมประกอบด้วย การจัดพื้นที่เล่นน้ำ ขนาดยาว 120 เมตร หน้าศูนย์การค้าสามย่านมิตรทาวน์ การแสดงคอนเสิร์ตจากศิลปินชื่อดัง การจัดลานกิจกรรมวัฒนธรรมและลานเล่นน้ำสำหรับครอบครัว งานคิงเพาเวอร์ อภิมหาสงกรานต์รางน้ำ 2567 จัดโดยศูนย์การค้า คิงเพาเวอร์ รางน้ำ ระหว่างวันที่ 11 - 16 เมษายน 2567 ณ ศูนย์การค้า คิง เพาเวอร์รางน้ำ เขตราชเทวี กิจกรรมประกอบด้วย ขบวนแห่สงกรานต์ 4 ภาค ร่วมสืบสานประเพณีไทย กองทัพศิลปินที่จะมาร่วมสาดสนุกกับเทศกาลดนตรีกลางสายน้ำครั้งแรกกับที่สุดแห่งเทศกาลดนตรี ณ ใจกลางเมือง “RANGNAM WATER STREET BY SUPERFLUID” เพื่อตอกย้ำจุดหมายปลายทางนักท่องเที่ยวทั่วโลก งานสงกรานต์บรรทัดทอง Samyan Water Street 2024 จัดโดย สำนักงานจัดการทรัพย์สินจุฬาลงกรณ์มหาวิทยาลัยร่วมกับบริษัทโคคา - โคล่า (ประเทศไทย) จำกัด ระหว่างวันที่ 13 - 15 เมษายน 2567 ณ ถนนจุฬาซอย 5 เขตปทุมวัน กิจกรรมประกอบด้วย การจัดพื้นที่เล่นน้ำสงกรานต์ตลอดถนนจุฬาซอย 5 Water Tower การแสดงคอนเสิร์ตจากศิลปินชั้นนำและจัดเวทีดนตรีให้ชมโดยไม่เสียค่าใช้จ่าย การจัดพื้นที่โซนตลาดและกิจกรรมร่วมสนุกในบริเวณงาน งานสงกรานต์สยาม ผ้าขาวม้า อยู่เย็น เป็นสนุก จัดโดยสยามสแควร์ สำนักงานจัดการทรัพย์สินจุฬาลงกรณ์มหาวิทยาลัย ร่วมกับ BEX ระหว่างวันที่ 13 - 15 เมษายน 2567 ณ สยามสแควร์ เขตปทุมวัน ตั้งแต่เวลา 11.00 - 22.00 น. สงกรานต์สีขาว เที่ยวงานกันอย่างปลอดภัย ไม่โป๊ ไม่แป้ง ไม่เปลือย และไม่แอลกอฮอล์ พร้อมสไลเดอร์ยักษ์ อุโมงค์น้ำพุ ปาร์ตี้โฟม และมีโซนอาหารร้านเด็ดกว่า 30 ร้านค้า พร้อมการแสดงดนตรีของศิลปินนักร้องชื่อดัง งานไอคอนสยามมหัศจรรย์เจ้าพระยามหาสงกรานต์ 2567 ซึ่งยกระดับสู่การเป็นมหาสงกรานต์เฟสติวัลระดับโลก ด้วยแนวคิด “THAICONIC SONGKRAN CELEBRATION: รื่นเริงมหาสงกรานต์ สานต่อตำนานมรดกโลก” ณ ไอคอนสยาม เขตคลองสาน ระหว่างวันที่ 10 - 21 เมษายน 2567 กิจกรรมประกอบด้วย ขบวนแห่นางสงกรานต์มโหธรเทวี 7 วัน 7 คน โดยนักแสดงและนางเอกชื่อดัง กิจกรรมเสริมสิริมงคลสรงน้ำพระพุทธสิหิงค์จำลอง การเนรมิตพื้นที่บริเวณริเวอร์ พาร์คให้เป็น Water Splash Landmark สนุกจัดเต็มไปกับมินิคอนเสิร์ตจากศิลปินชั้นนำ เวลา 19.00 น. รวมทั้งการแสดงทางวัฒนธรรมร่วมสมัยอีกมากมาย สร้างบรรยากาศส่งเสริมความเป็นไทยด้วยความรื่นเริงต้อนรับปีใหม่ไทย พบกับการเปิดตัวครั้งแรกของบทเพลง “สงกรานต์บ้านเรา” เวอร์ชัน 3 ภาษา พร้อมชวนคนไทยสร้างปรากฏการณ์สวมเสื้อลายดอก